Държавен вестник, бр. 7, 2021 г., стр. 79

БРОЙ  7	
Д Ъ Р Ж А В Е Н  В Е С Т Н И К 	
СТР.  79  
попълват формуляр за обратна връзка, с който 
оценяват различни параметри на курса (орга-
низация, съдържание, начин на провеждане 
и др.), работата на обучителите, степента на 
удовлетвореност и правят препоръки.
Чл. 24. (1) Завършилите курс за допъл-
нително обучение получават удостоверяващ 
документ – удостоверение.
(2) Издадените удостоверения се вписват 
в регистър и се съхраняват в деловодството 
на ИП – МВР, в съответствие със Закона за 
Националния архивен фонд и подзаконовите 
актове по неговото прилагане.
Раздел VI
Квалификация и оценяване на служителите
Чл. 25. (1) Новоназначените служители 
в ИП – МВР, извършващи експертно-психо-
логична дейност, задължително преминават 
специализирано въвеждащо обучение извън 
въвеждането съгласно чл. 161, ал. 6 от ЗМВР. 
Специализираното въвеждащо обучение се 
извършва по утвърден от директора план.
(2) След приключване на въвеждащото 
обучение по ал. 1 се провежда изпит от ко-
мисия, назначена със заповед на директора. 
(3) Право да работят самостоятелно експерт-
но-психологически дейности придобиват само 
служители, преминали въвеждащо обучение 
и положили успешно изпит.
Чл. 26. Оценяването на служителите от 
ИП – МВР, се извършва съгласно действащите 
нормативни актове в МВР. 
Заключителна разпоредба
Параграф единствен. Този правилник се 
издава на основание чл. 51, ал. 3 от Закона 
за Министерството на вътрешните работи 
и отменя Правилника за устройството и 
дейността на Института по психология на 
Министерството на вътрешните работи (ДВ, 
бр. 16 от 2018 г.).
Министър: 
Христо Терзийски
303
ПРАВИЛНИК
за устройството и дейността на Националния 
институт по криминалистика
Раздел I
Общи положения
Чл. 1. С този правилник се уреждат устрой-
ството и дейността на Националния институт 
по криминалистика (НИК).
Чл. 2. (1) Дейността на НИК се осъщест-
вява в съответствие със Закона за Министер-
ството на вътрешните работи, подзаконовите 
нормативни актове по неговото прилагане, 
заповедите и указанията на ръководството на 
Министерството на вът­решните работи (МВР), 
както и с европейското законодателство и 
международните договори и споразумения, 
по които Република България е страна.
(2) Дейността на Центъра за експертни кри-
миналистични изследвания (ЦЕКИ) към НИК 
се провежда и в съответствие с изискванията 
на БДС EN ISO/IEC 17025 и Изпълнителна 
агенция „Българска служба по акредитация“ 
(ИА БСА).
Раздел II
Основни дейности
Чл. 3. Националният институт по крими-
налистика изпълнява следните дейности:
1. осъществява експертно-криминалистич-
на дейност, включваща откриване, фиксиране, 
изземване и оценка на веществени доказател-
ства и следи, изготвяне на веществени доказа-
телствени средства, изследване на веществени 
доказателства и веществени доказателствени 
средства и изготвяне на експертизи, включи-
телно в областта на цифровите и комуникаци-
онните технологии; служители на института 
участват и в други действия по разследването 
в качеството на специалист – технически 
помощник, по смисъла на Наказателно-про-
цесуалния кодекс (НПК);
2. участва в извършването на огледи на 
местопроизшествия при тежки престъпления 
на територията на страната;
3. разработва и внедрява нови методики за 
изследване в областта на криминалистиката на 
основата на съвременни научни достижения;
4. осъществява организационно-методи-
ческа дейност; 
5. участва в организирането и провежда 
обучението на служителите, осъществяващи 
експертно-криминалистична дейност в МВР;
6. осъществява информационна дейност, 
като поддържа и актуализира Националната 
дактилоскопна идентификационна система 
(АФИС) и Автоматизираната система на Евро-
пейския съюз за идентификация по пръстови 
отпечатъци „ЕВРОДАК“, Националната ДНК 
база данни и Националната съдебно-балис-
тична колекция и осъществява международен 
обмен на данни.
Чл. 4. В изпълнение на дейностите по 
чл. 3 НИК:
1. извършва криминалистични изследвания 
в областта на дактилоскопията, трасология-
та, балистиката, изследването на документи, 
фотографията, видеоанализа, фоноскопията, 
компютърните технологии, изследването на 
електронни и комуникационни устройства, 
лицевата идентификация, химията, физиката, 
биологията и другите естествени науки;
2. участва в извършването на огледи на 
местопроизшествия и в други процесуални 
действия по предвидения в НПК ред;